**Versenybizottsági-fegyelmi határozat**

A DVKLSZ Versenybizottsága jogerősen megállapította, hogy az 5. osztályban, a 2021. augusztus 30-án lejátszott Cívishir – Laforma Bt. mérkőzésen (5-2), Fúró Tibor (Laforma Bt.) jogosulatlanul lépett pályára. A játékosnak ekkor még érvényben lévő fegyelmi eltiltása volt. A Versenybizottság döntésében érvényben hagyja a találkozó pályán elért eredményét, és az ott kiosztásra kerülő sárga lapokat (3 figyelmeztetés). További tárgyalásra, a *DVKLSZ Versenyszabályzatának VI. fejezet 3) ’a’ pont* értelmében, a döntést a büntetőpontok tekintetében, illetékességből átadja a DVKLSZ Fegyelmi Bizottságának.

A DVKLSZ Fegyelmi Bizottsága 2021. október 07-ei ülésén tárgyalta, a Versenybizottság által átadott esetet. Miután jogerősen bizonyítást nyert, hogy a Cívishir – Laforma Bt. mérkőzésen Fúró Tibor (Laforma Bt.) jogosulatlan játéka, hivatkozva a *DVKLSZ Versenyszabályzatának VI. fejezet 3) ’b’ pont*jára, egy büntetőpont levonását rendeli el a játékjogosultsággal nem rendelkező sportoló sportszervezetének (Laforma Bt.) évi összeredményéből.

A csapat a határozat ellen 8 napon belül fellebbezéssel élhet a DVKLSZ Elnökségénél, a fellebbezési díj egyidejű befizetésével.

Debrecen, 2021. október 07.

Vasziliu Tamás

DVKLSZ Fegyelmi Bizottság